Hvem er Hvem?

Hvem er Hvem? er et bokverk som ble gitt ut av Aschehoug og som kom i flere utgaver. «Boken har kun til hensikt å gi en rekke faktiske oplysninger om vedkommende person», skriver forfatteren Hj. Steenstrup i forordet til utgaven av 1938. Det er altså ikke biografier eller karakteristikker av personene man tar sikte på å gi. 
Fra 1938 var planen å gi ut en slik bok hvert tredje år, men andre verdenskrig gjorde det umulig. På den tiden kom en slik bok ut årlig i Danmark og hvert annet år i Sverige. 
Verket ble til ved at man før hver utgave tilskrev de omtalte personer med kopi av opplysningene fra foregående utgave og ba om å få informasjon om nye fakta som måtte være kommet til. Om lag 75 prosent av de tilskrevne svarte på forespørselen, resten måtte forfatter og forlag skaffe fram selv. 
Nyeste utgave var redigert av Knut Olav Åmås og snevret inn til 1000 personer. Denne skiller seg fra de eldre i stil ved at artiklene er i mer journalistisk stil med personkarakteristikker, i tillegg til de rent biografiske årstallsopplysninger. Ca 340 av de 1000 biografiene har også signerte forfattere. 


== Utgaver ==
utgave – 1912. 3500 personer. 291 sider.
utgave – 1930. 3250 personer. 461 sider.
utgave – 1934. 3500 personer. 573 sider.
utgave – 1938. 3525 personer. 580 sider.
utgave – 1948. 3529 personer. 615 sider.
utgave – 1950. 3902 personer. 686 sider.
utgave – 1955. 3893 personer. 723 sider.
utgave – 1959. 3866 personer. 747 sider.
utgave – 1964. 3792 personer. 687 sider.
utgave – 1968. 3861 personer. 627 sider.
utgave – 1973. 3840 personer. 632 sider.
utgave – 1979. 3850 personer. 730 sider.
utgave – 1984. 4300 personer. 626 sider.
utgave – 1994. 4900 personer. 662 sider.
utgave – 2008. 1000 personer. 662 sider.3. utgave hadde også et register over om lag 2000 personer omtalt i utgave 1 og 2 som var avgått ved døden i 1934. 4. utgave hadde en omtale av 400 avdøde siden 3. utgave kom ut. 
Hvem er Hvem? lister opp fødselsdato, utdannelse, stillinger og tillitsverv. Verket tar også med ektefelle og vedkommendes fødselsdato, foreldre til både omtalt person og vedkommendes ektefelle med årstall for fødsel og død. Sterkt forkortet kan man også få en oversikt over ordener og medaljer den enkelte har mottatt, men ikke med årstall for tildelingen.


== Se også ==
Liste over biografier i Hvem er hvem 2008


== Eksterne lenker ==
Hvem er Hvem? i Prosjekt Runeberg
Innholdsliste 1912 i Brinchmann, Daae & Hammer, Hvem er Hvem? (1. utgave, 1912)
Innholdsliste 1930 i Hjalmar Steenstrup, Hvem er Hvem? (2. utgave, 1930)
Innholdsliste 1948 i Harald Gram og Bjørn Steenstrup, Hvem er Hvem? (5. utgave, 1948)
(no) Innholdsliste 1973 i Bjørn Steenstrup, Hvem er Hvem? (11. utgave, 1973)
Digitalutgaver på Bokhylla.no ved Nasjonalbiblioteket
Brinchmann, Chr. (1912). Hvem er hvem?: haandbok over samtidige norske mænd og kvinder (1 utg.). Kristiania: Aschehoug.  [Tilgang for alle / Digitalutgave på Bokhylla.no ved Nasjonalbiblioteket.]
Steenstrup, Hjalmar (1934). Hvem er hvem? (3 utg.). Oslo: Kunnskapsforlaget.  [Tilgang for norske IP-adresser / Digitalutgave på Bokhylla.no ved Nasjonalbiblioteket.]
Steenstrup, Bjørn (1968). Hvem er hvem? (10 utg.). Oslo: Aschehoug.  [Tilgang for norske IP-adresser / Digitalutgave på Bokhylla.no ved Nasjonalbiblioteket.]
Sættem, Odd (1984). Hvem er hvem? (13 utg.). Oslo: Kunnskapsforlaget. ISBN 8257301868.  [Tilgang for norske IP-adresser / Digitalutgave på Bokhylla.no ved Nasjonalbiblioteket.]
Arntzen, Jon Gunnar (1994). Hvem er hvem? (14 utg.). Oslo: Kunnskapsforlaget. ISBN 8257304867.  [Tilgang for norske IP-adresser / Digitalutgave på Bokhylla.no ved Nasjonalbiblioteket.]